Met 'n knippie sout : Pitkos vir die fynproewer: Toe die familie hier aankom
Toe die familie hier aankom
Saterdagmiddag 6 Oktober ruk ons toe met tipies Suid Afrikaanse gasvryheid op na die Sydney Lughawe se aankomssaal. Want sien...'n stukkie van ons hart kom vir ons 3 weke hier in Sydney kuier. Dis nou my skoonsus en skoonma. Na 4 maande het ons hulle nogal baie gemis. Julle weet mos wat ek geskryf het oor die "suurstof" wat mens so waardeer as jy weet jy min daarvan het.
Wel...so het ons toe mos, uitgevat in Aussie klere en hoede die twee gaan inwag by die aankomssaal van die Sydney Internasionale lughawe. Omdat dit so 'n "spesiale" gebeurtenis is, het ons dit goedgedink om so bietjie uit te staan uit die "skare" sodat hulle ons maklik kan eien.
Ek wou eers vir my so 'n groot bord maak om om my nek te hang soos wat die mense op die lughawe maak as hulle iemand moet kom oplaai...'n bord wat lui: "SKOONMA".
Wel...hier is 'n foto:
Laat net een $@#!& lag.
Die hoed is soos julle kan sien vol kurkproppe aan toutjies om die vlieë weg te hou...sodat mens nie heeltyd die Aussie saluut moet uitvoer nie.
Natuulik het ons mense met hoedens van die Suid Afrikaanse vlag ons kom begroet...ek is seker die ander mense op die lughawe het dadelik geweet hierdie 2 groepe mense kom sekerlik uit dieselfde familie...
Die ontmoeting was soet.
Hier is my vrou, my skoonsus en moeks.
Waardeer julle familie...
Natuurlik het Swerwer Junior al te lekker gepronk met die hoed wat sy ouma saamgebring het.
Ons is toe oor die Sydney Hawebrug terug huistoe om hulle aan ons lewe hier in Aussie land bekend te begin stel. Aan die linkerkant kan julle 'n trein saam met die motors oor die brug sien ry.
Deur Swerwer op Sunday, October 14, 2007
Labels: Sydney lughawe
Skulpe op pêrel strand
Kom besoek die Sydney Heuwels
Ons staan van more af 'n uur vroeër op
Ek was hierdie week biblioteek toe
Gaan Jake White die Wallabies se afrigter word?
'n Tikkie Aussie gasvryheid in die blou berge
Ons het 'n brief van die "Case Officer" gekry
So ietsie oor die kinders en hul skool
Ons kuiergaste is oppad....
The Aussie Google Assistant is coming to more Android phones